Komission asetus (EY) N:o 352/2002, annettu 25 päivänä helmikuuta 2002, banaanien tuontitariffikiintiöiden kunkin perinteisen toimijan viitemäärään sovellettavien mukautuskertoimien vahvistamisesta annetun asetuksen (EY) N:o 1121/2001 muuttamisesta



Virallinen lehti nro L 055 , 26/02/2002 s. 0024 - 0024



Komission asetus (EY) N:o 352/2002, annettu 25 päivänä helmikuuta 2002, banaanien tuontitariffikiintiöiden kunkin perinteisen toimijan viitemäärään sovellettavien mukautuskertoimien vahvistamisesta annetun asetuksen (EY) N:o 1121/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 2587/2001(2), ja erityisesti sen 20 artiklan, ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 7 päivänä toukokuuta 2001 annetun komission asetuksen (EY) N:o 896/2001(3), sellaisena kuin se on viimeksi muutettuna asetuksella (EY) N:o 349/2002(4), ja erityisesti sen 5 artiklan 2 kohdan, sekä katsoo seuraavaa: (1) Komissio on asetuksen (EY) N:o 896/2001 5 artiklan 2 kohdan mukaisesti vahvistanut asetuksella (EY) N:o 1121/2001(5), sellaisena kuin se on viimeksi muutettuna asetuksella (EY) N:o 2146/2001(6), mukautuskertoimen, jota sovelletaan kumpaan perinteisen toimijan luokkaan tahansa kuuluvien toimijoiden viitemäärään, ottaen huomioon jäsenvaltioiden tiedonannot perinteisten A/B-toimijoiden ja perinteisten C-toimijoiden kokonaisviitemääristä. (2) Koska asetuksella (EY) N:o 2587/2001 muutettiin B- ja C-tariffikiintiöiden määrää ja asetuksella (EY) N:o 349/2002 C-tariffikiintiön määrän jakaumaa perinteisten ja ei-perinteisten toimijoiden välillä, olisi kaikkien perinteisten toimijoiden A/B- ja C-tariffikiintiöissä hakemiin määriin sovellettavia mukautuskertoimia muutettava. (3) Tämän vuoksi on syytä muuttaa asetus (EY) N:o 1121/2001. (4) Tämän asetuksen säännösten on tultava voimaan välittömästi ottaen huomioon asetuksessa (EY) N:o 896/2001 säädetyt määräajat. (5) Tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1121/2001 1 artikla seuraavasti: " 1 artikla Asetuksen (ETY) N:o 404/93 18 artiklassa säädetyissä A/B- ja C-tariffikiintiöissä sovellettava asetuksen (EY) N:o 896/2001 5 artiklan 2 kohdassa säädetty mukautuskerroin on >TAULUKON PAIKKA> Jäsenvaltioiden toimivaltaisten viranomaisten on ilmoitettava kyseessä oleville toimijoille niiden tämän artiklan mukaisesti mukautettu viitemäärä viimeistään 28 päivänä helmikuuta 2002." 2 artikla Tämä asetus tulee voimaan 26 päivänä helmikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 2002. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 345, 29.12.2001, s. 13. (3) EYVL L 126, 8.5.2001, s. 6. (4) Ks. tämän virallisen lehden sivu 17. (5) EYVL L 153, 8.6.2001, s. 12. (6) EYVL L 288, 1.11.2001, s. 21.